TALBA LIL OMMI MEJTA Ta' ERIN SERRACINO-INGLOTT Kont f'qalbi bħal kewkba li tiddi u ddawwal it-triq li quddiemi mifruxa fid-dlam ta' tfuliti ridt naqbad bi ħtieġa fil-Bajja. Kont int li minn idi żammejtni u wrejtni l-mogħdija, u għallimtni kif naħrab ir-rokon imwiegħra, Bħall-ħares it-tajjeb ta' ruħi rawwimtni fid-din tan-nisrani, mexxejtni 'l quddiem f'atar ġensi, Fil-fawra tal-ħrara bla dehen taċ-ċokon liġġimtni u rażżantni; fehimtni kif nagħżel bil-għaqal bejn ħajja ta' frugħa bla fejda li xxaħxaħ u traqqad sa tmewwet, u ħajja ta' ħidma bla serħa li tixgħel u tqajjem sa tkabbar… Fil-milja ta' żmienek imgħabbar bid-dwejjaq ta' ġisem immarrad, bqajt dejjem twissini, twiddibni, tgħallimni, tqawwili lil qalbi, tagħtini t-tilqima ta' għerfek sa l-aħħar taqtira ta' demmek, U l-kelma fuq fommok lissintha, jew ħelwa bil-għaxqa titfarraġ b'egħmili minn ħbiebek imfaħħar bir-reqqa fuq kliemek imsejjes ; jew kiebja mikduda tingħafas tingħasar bil-ħarsa miksura xħin nonqos u naħti quddiemek bi dnubi wild moħħ. iż-żgħużija. U twajba tistabar bit-tama li nindem u nixgħof fis-siegħa… U mgħaġġla t-taħbita ta' qalbek 114 IL-MALTI tiddilek fil-leħħa ta' dwalek għal darba darbtejn f'mistoqsija : Għax naqset minn ibnek il-ħlewwa li d-drawwa riditha ba dnewwa/ Għax naqset il-qawwa tas-sewwa l: xtaqtha tissawwar minn ġewwa/ —.U toħla fil-baħar tal-hewwa xħin tara t-taqriq ta' l-egħdewwa fuq ibnek saflaħħar jissewwa l Iss'inti, bħal niesi ta' qablek, midfuna, fis-sikta u fil-kesħa a' qabar l-indewwa.; fis-sliema, a' twajba li raqqet fil-ħajja, i għamlet id-dmir bla ma naqset. Iss'inti mal-kotra fil-hena tisseqqer fil-għoli; marbuta ma' qalbi wisq iżjed minn qabel bir-rabta. li nħoss u le nara, ar-ruħ le tal-ġisem…, Nitolbok, għażiża, qaddisa: fuq dinja a' nisel imrobbi f'tagħlimek, bit-tjieba li dejjem żejnitek fil-ħajja ta' magħna, nitolbok : bħal xita ta' ward roxxha fuqna mill-għoli tas-sema fejn qiegħda il-barka ħanina li fommok issnilna fil-waqt li nfridt minna l Berikna bil-qawwa ta' qalbek, bis-setgħa tas-Sema li ħabbek, u ħuf fuq uliedek u wliedna, berikna bħal omm l-iżjed twajba… 'TALBA LIL Ommi MEJTA 115 Minn fommna, minn qalbna, minn ruħna, bħal qabel, hekk issa, għal dejjem, dit-talba, jekk iżjed bil-ħrara, nagħmlulek b'dirgħajna miftuħa… Berikna, għażiża, qaddisa: Mis-Sema fejn qiegħda jismagħha l-Mulej dik il-barka u fuq nislek iroxxha bħal manna mixtieqa… Fid-dmugħ ta' dal-Wied it-talb tagħna, inwiegħdu bil-qawwa ta' qalbna għalik ma jonqosx qatt u qattl